
PRIFYSGOL METROPOLITAN CAERDYDD

ASTUDIO AC ASESU CYFLENWOL MEWN SEFYDLIADAU TRAMOR: AMRYWIADAU I RAGLENNI WEDI’U DILYSU AR GYFER MYFYRWYR UNIGOL

1 Cyflwyniad

1.1 Ar gyfer rhaglenni lle mae cyfran o’r astudio yn digwydd mewn sefydliad tramor yn rheolaidd, mae’n orfodol bod astudio o’r fath yn cael ei gwmpasu’n llawn gan ddogfen ddiffiniol y rhaglen naill ai adeg dilysu neu drwy fecanweithiau addasu cymeradwy. Mewn amgylchiadau o’r fath, fodd bynnag, dylai’r trefniadau ar gyfer astudio dramor roi sylw i gyffredinoldeb 2.3 isod.

1.2 Mewn achosion eraill, lle mae trefniadau i’w gwneud i fyfyrwyr unigol, astudio dramor, a hynny’n anaml, ac nad yw astudio o’r fath wedi’i gynnwys yn nogfen ddiffiniol y rhaglen  ei fod yn ofynnol i gyfrannu tuag at y dyfarniad, mae’r canlynol yn berthnasol.

2 Astudio ac Asesu Cyflenwol mewn Sefydliad Tramor

2.1 Pan fo myfyriwr unigol yn dymuno newid astudio yn y Brifysgol am astudio o natur gyfatebol neu gyflenwol mewn sefydliad tramor sydd â statws tebyg i Brifysgol Metropolitan Caerdydd, dylai timau’r rhaglen sicrhau nad yw myfyrwyr o’r fath dan anfantais o gymharu â’u cyd-fyfyrwyr yn eu carfan ac i’r gwrthwyneb. Gallai astudio o’r fath fod mewn cysylltiad â chynnig ECTS, er enghraifft.

2.2 Ni ddylai astudio o’r fath fel arfer fod yn fwy na 5 modiwl o raglen radd tair blynedd wedi’i dilysu gan Brifysgol Metropolitan Caerdydd ac ni ddylid ei eithrio/credydu am fwy na 5 modiwl, neu pro-rata ar gyfer rhaglenni byrrach, a rhaid iddo fod ar lefel 2 neu’n is ar gyfer rhaglen radd. Ar lefel meistr, bydd astudio ac asesu allanol yn cael eu cyfyngu i’r elfen a addysgir o’r rhaglen.

2.3 Wrth drefnu astudio dramor, rhaid i dimau rhaglenni ystyried ac ymdrin â’r canlynol:

(i) cwricwla, cynnwys a deilliannau dysgu’r astudio arfaethedig yng nghyd-destun y rhaglen sydd wedi’i dilysu;

(ii) y goblygiadau mewn perthynas ag unrhyw astudio rhagofynnol ar gyfer y deunydd cyflenwol; dylai fod yn hawdd cefnogi deunydd o’r fath gydag astudio blaenorol ar y rhaglen sydd wedi’i dilysu;

(iii) goblygiadau’r astudio cyflenwol mewn perthynas ag unrhyw astudio dilynol o ran modiwlau sy’n gofyn am fodiwlau rhagofynnol, cydofynnol neu orfodol i’w cwblhau; rhaid i astudiaeth gyflenwol o’r fath gefnogi astudio dilynol ar y rhaglen sydd wedi’i dilysu i raddau tebyg fel pe bai’r myfyriwr yn aros yn y Brifysgol;

(iv) y trefniadau ar gyfer monitro cynnydd y myfyriwr, a chyfathrebiadau sy’n ymwneud â’r un peth;

(v) y trefniadau asesu a sut y bydd y rhain yn ymwneud â gradd a/neu ddosbarthiad gradd y myfyriwr; lle mae marciau i’w trosglwyddo o’r astudio cyflenwol sy’n cyfrif tuag at y dosbarthiad terfynol, yna rhaid bod prawf bod y lefelau asesu a marcio yn cyfateb i’r rhai a ddefnyddir ar y rhaglen sydd wedi’i dilysu – fel gyda phroses ail farcio Prifysgol Metropolitan Caerdydd. Fel arall, gellir cytuno gyda’r myfyriwr mai dim ond marciau lefel 3 fydd yn cyfrif tuag at y dosbarthiad;

(vi) trefniadau gweinyddol, ar y cyd â’r Gyfarwyddiaeth Gwella Ansawdd a’r Gofrestrfa Academaidd.

3 Cyffredinol

3.1 Dylid ystyried enghreifftiau fel y dangosir yn adran 2 yn rhai neilltuol. Pan fydd nifer sylweddol o fyfyrwyr yn ymgymryd ag astudio cyflenwol y tu allan i ddilysiad y rhaglen, dylai astudio o’r fath fod yn destun digwyddiad dilysu rhaglen.

4 Proses Gymeradwyo

4.1 Mae’r gymeradwyaeth ar gyfer Astudio ac Asesu Cyflenwol ar gyfer Myfyrwyr Unigol yn ôl disgresiwn Pwyllgorau’r Rhaglen, gyda chydsyniad ysgrifenedig Deon yr Ysgol a chyda chymeradwyaeth ysgrifenedig yr Arholwr Allanol.

4.2 Dylai Deon yr Ysgol a’r Arholwr Allanol dderbyn a chymeradwyo fel y bo’n briodol, wybodaeth ysgrifenedig o gynigion ar gyfer myfyrwyr unigol, i gynnwys y trefniadau ar gyfer bodloni’r gofynion a roddir yn adran 2 ac ar ôl eu cymeradwyo rhaid iddynt anfon y manylion, gan gynnwys copïau o gydsyniad ysgrifenedig Deon yr Ysgol a chymeradwyaeth yr Arholwr Allanol i’r Gyfarwyddiaeth Gwella Ansawdd i’w gofnodi’n briodol.

